钦定古今图书集成/明伦汇编/氏族典/第173卷 > 《廖用贤尚友录》 > 钱镖
## 钦定古今图书集成/明伦汇编/氏族典/第173卷 > 《廖用贤尚友录》 > 钱镖

按《十国春秋》：镖，武肃王同父弟也。少骁勇善战。天宝
中，吴兵攻苏州，镖以杜建徽往援，围得解。已而高澧
叛湖州，镖以指挥使禀王命讨澧。明年，武肃王巡湖
州，署镖为刺史。镖嗜酒杀人，惧王之督己也，遂以四
年冬奔吴。吴武义初，以为右龙武统军，终于其职。